SAUK-werkers vra steun te midde van dreigende afleggings | Maroela Media
Nuwe beperkings weens Covid-19 geld dalk binnekort
Kaapse gebou in puin ná brand
Arbeidshof verwerp aansoek oor afleggings by SAUK
Polisiehond snuffel perlemoen, verdagtes uit
SAUK-werkers vra steun te midde van dreigende afleggings
(Foto: Karen Sandison/ANA)
Ontevrede werkers van die openbare uitsaaier beoog 'n sogenaamde stille protes wat "Swart Maandag" gedoop is nadat die SAUK aangekondig het dat hy 400 werkers gaan aflê.
"Ons verklaar Maandag 16 November tot Swart Maandag en 'n dag van optrede teen die nuwe struktuur. Ons vra alle Suid-Afrikaners om vir ons te bid en ons in hulle gedagtes en meditasies te hou," het die beweging in 'n verklaring gesê.
Ten spyte van kritiek daarteen, het die SAUK aangekondig dat daar nou met die afleggingsproses begin word. Werkers wat afgelê word, sal 'n skeidingspakket van een week se salaris vir elke jaar diens ontvang.
"Dit het ongelukkig duidelik geword dat ons organisasie 'n moeilike maar nodige proses moet ondergaan wat tot 'n vermindering in personeel gaan lei," het die SAUK vroeër gesê.
Die SAUK het in Junie aanvanklik gesê dat 600 werkers afgelê moet word. Die EFF het destyds gesê 'n instelling kan nie selfonderhoudend en vooruitstrewend word as hy sy werksmag verklein nie.
Sondag het die beweging teen die afleggings gesê die nuwe struktuur word deur die openbare uitsaaier se bestuur afgedwing en dat dit prosedureel onregverdig en onvanpas is.
Die SAUK het vroeër vandeesweek gesê daar is reeds sowat 170 vakante poste waarvoor werkers kan aansoek doen, wat die getal geraakte poste tot 230 verminder.
In 'n poging om sy salarisrekening te verminder, het die SAUK verskeie voorstelle gemaak. Dit sluit in:
Die skrap van 'n salarisverhoging vroeër vanjaar
Die vries van jaarlikse salarisverhogings.
Die SAUK het ook gesê ná oorweging van verskillende voorstelle het hy onder meer besluit dat die volgende alternatiewe van 1 April volgende jaar geld:
Alle salarisverhogings word vir 'n moontlike drie jaar gevries
Jaarlikse verlof word van 35 kalenderdae tot 28 verminder
Opgehoopte verlof kan nie meer as kontant uitbetaal word nie
Siekverlof word van 'n jaarlikse 30 dae tot 36 dae oor 'n driejaarsiklus verminder.
Die SAUK het gesê die bepalings oor siekverlof en die uitbetaling van verlof sal wel later verder bespreek word.
Diegene wie se poste as oortollig verklaar is, sal teen Woensdag daaroor ingelig word.
"Ons benadruk dat die besluit nie 'n maklike een is nie, maar dit is ongelukkig nodig vir die volhoubaarheid van die SAUK op lang termyn," het die organisasie vandeesweek gesê.
"'n Bankrot SAUK dien niemand nie; nie ons werkers of elke burger wat op die SAUK staatmaak vir billike en etiese uitsaaidienste nie."
Die sogenaamde SABC Section 192 Movement sê hy is bemoedig deur die steun wat hy van vakbonde, die burgery, geloofsgroepe en LP's kry.
Sommige SAUK-werkers het verlede week al swart gedra in protes teen die naderende afleggings.
Oudweermaglid wat vrou skiet dán weer in hof
Vrou vas kort ná sy glo vriend vermoor
SABC ons sal jou nie mis…verbaas dat die plek nog nie deure toegemaak het nie.So gaan dit as jy mense in bestuur aanstel wat geen clue het wat aangaan nie en net daar is om sakke vol te maak.Wens ESKOM wil ook oortollige werkers laat gaan.
Dit is wat gebeur as daar net poste geskep word om mense werk te gee. Ongelukkig moet die poste nou gesny word. Dit is vir seker iets wat in die staatsdiens ook moet gebeur.
Wat gebeur as jy sulke byvoordele gee. Belaglik.
.n Christen mediteer nie…maak nie sy siel oop vir demons nie…..ek betaal jaarliks nog tv lisensie maar gaan dit stop sit want ons gebruik tans net rekenaars in ons huishouding…ek vertrou geensins enige Sa companys.